cyanic-selkie/wikianc huggingface dataset:
นาโงยะ
ที่มาของชื่อ
ชื่อของเมืองนั้น เดิมถูกเขียนเป็นตัวคันจิในรูป 那古野 หรือ 名護屋 (ทั้งสองอ่านว่า นาโงยะ) ซึ่งมีความเป็นไปได้ว่ามาจากคำว่า นาโงยากะ (なごやか) ที่แปลว่า "สงบสุข" ในขณะที่คำว่าชูเกียว (中京, ชู (กลาง) + เกียว (นครหลวง)) ก็มีความหมายถึงนาโงยะเช่นกัน ตัวอย่างที่ใช้ชื่อชูเกียว อาทิ เขตมหานครชูเกียว เขตอุตสาหกรรมชูเกียว บริษัทกระจายภาพชูเกียว มหาวิทยาลัยชูเกียว เป็นต้น
จุดกำเนิด
โอดะ โนบูนางะ และบรรดาผู้ใต้การปกครองคือ โทโยโตมิ ฮิเดโยชิ กับ โทกูงาวะ อิเอยาซุ นั้นต่างเป็นขุนพลที่มีอำนาจบารมีจากการรวบรวมแผ่นดินญี่ปุ่นเป็นปึกแผ่นและพวกเขามีฐานที่มั่นอยู่ในพื้นที่นาโงยะ ต่อมา ภายหลังจากที่อิเอยาซุได้ปราบดาตนเองขึ้นเป็นโชกุนและสถาปนารัฐบาลเอโดะ ใน ค.ศ. 1610 อิเอยาซุได้ย้ายฐานที่มั่นไปที่บริเวณแคว้นโอวาริ (จังหวัดไอจิในปัจจุบัน) ซึ่งห่างจากเมืองคิโยซุราวเจ็ดกิโลเมตร เพื่อเหตุผลทางยุทธศาสตร์ ซึ่งปัจจุบันคือเมืองนาโงยะ
ยุคเอโดะ
ในยุคนี้ ได้มีการก่อสร้างปราสาทนาโงยะขึ้น ซึ่งวัสดุต่าง ๆ นำมาจากปราสาทคิโยซุ ซึ่งในระหว่างการก่อสร้างนี้ พื้นที่บริเวณรอบเมืองคิโยซุเป็นที่อยู่อาศัยของประชากรกว่า 60,000 คน ซึ่งภายหลังพวกเขาเหล่านี้ก็ได้ย้ายมาอยู่บริเวณรอบปราสาทนาโงยะที่สร้างขึ้นใหม่ ในช่วงเวลาเดียวกัน บริเวณใกล้กับศาลเจ้าอัตสึตะก็ถูกกำหนดให้เป็นจุดแวะพักที่เรียกว่า มิยะ (ศาล) บนถนนสายโทไกโดซึ่งเชื่อมระหว่างนครหลวงเกียวโตกับนครเอโดะ (โตเกียวในปัจจุบัน) เส้นทางสัญจรนี้ทำให้เกิดชุมชนขึ้นรอบศาลเจ้า
เข้าสู่อุตสาหกรรม
นาโงยะกลายเป็นศูนย์กลางทางอุตสาหกรรมของภูมิภาค มีชุมชนเศรษฐกิจใหม่เกิดขึ้นมากมาย อาทิ แหล่งเครื่องปั้นดินเผาโทโกนาเมะ ทาจิมิ และเซโตะ ตลอดจนโอกาซากิที่เป็นแหล่งผลิตดินปืนภายใต้การกำกับของรัฐบาลเอโดะ อุตสาหกรรมประเภทอื่น ๆ ก็อาทิ การทอฝ้าย และตุ๊กตายนต์ที่เรียกว่า คามากูรินิงเงียว
สงครามโลกครั้งที่สอง
ในสงครามแปซิฟิก นาโงยะเป็นหนึ่งในจุดยุทธศาสตร์ที่กองทัพอากาศสหรัฐอเมริกาทิ้งระเบิด เนื่องจากนาโงยะเป็นหนึ่งในสามศูนย์กลางผลิตอากาศยานที่ใหญ่ที่สุดของญี่ปุ่นในเวลานั้น ประชากรของนาโงยะในช่วงนี้ประมาณการอยู่ที่ราว 1.5 ล้านคน และ 25% ของประชากรเป็นคนงานสายอาชีพผลิตอากาศยาน ราว 40-50% ของเครื่องยนต์และเครื่องบินรบของญี่ปุ่นถูกผลิตขึ้นที่นี่ นอกจากนี้ นาโงยะยังเป็นแหล่งผลิตเครื่องมือและอุปกรณ์ที่สำคัญ อาทิ อุปกรณ์รองลื่น อุปกรณ์ทางรางรถไฟ โลหะอัลลอย รถถัง รถยนต์ และอาหารแปรรูป ตลอดช่วงเวลาของสงครามโลก
เขตการปกครอง
นครนาโงยะแบ่งการปกครองออกเป็น 15 เขต ประกอบด้วย
การขนส่ง
สถานีรถไฟนาโงยะนั้น ถือเป็นสถานีรถไฟที่มีพื้นที่ใหญ่ที่สุดในโลก ให้บริการในเส้นทางหลักคือ โทไกโด ชิงกันเซ็ง สายหลักโทไกโด และสายหลักชูโอ นอกจากนี้มีรถไฟสายอื่น ๆ อาทิ เมเต็ตสึและคินเต็ตสึที่เชื่อมต่อไปยังภาคโทไกและภาคคันไซ รถไฟใต้ดินเทศบาลนาโงยะคอยให้บริการเส้นทางภายในตัวเมือง
ท่าเรือนาโงยะนั้น ถือเป็นท่าเรือที่มีมูลค่าการขนส่งสินค้ามากที่สุดของญี่ปุ่น โตโยต้า มอเตอร์ คอร์ปอเรชัน ก็ใช้ท่าเรือแห่งนี้ในการส่งออกรถยนต์และผลิตภัณฑ์ยานยนต์
สถานที่ท่องเที่ยว
สถานที่ท่องเที่ยวยอดนิยมที่สุดสองแห่งของนาโงยะคือศาลเจ้าอัตสึตะและปราสาทนาโงยะ.
สถานที่น่าสนใจอื่น ๆ ประกอบด้วย
ความสัมพันธ์ระหว่างประเทศ
นครนาโงยะทำข้อตกลงเป็นเมืองแฝดกับห้าเมืองดังต่อไปนี้
นาโงยะยังเป็นที่ตั้งของสถานทูตและสถานกงสุลของหลาย ๆ ประเทศ เป็นที่ตั้งของสถานกงสุลใหญ่จีน สถานกงสุลใหญ่เกาหลีใต้ สถานกงสุลใหญ่บราซิล สถานกงสุลใหญ่เปรู และยังมีสถานกงสุลใหญ่กิตติมศักดิ์ราชอาณาจักรไทยรวมอีกด้วย
สหพันธ์ฟุตบอลโบลิเวีย
สหพันธ์ฟุตบอลโบลิเวีย (Federación Boliviana de Fútbol,, Bolivian Football Federation, หรือ FBF) เป็นหน่วยงานที่กำกับดูแลฟุตบอลในประเทศโบลิเวีย มีสำนักงานใหญ่ตั้งอยู่ที่โกชาบัมบา ก่อตั้งขึ้นเมื่อปี พ.ศ. 2469 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาใต้ (คอนเมบอล) มีหน้ารับผิดชอบดูแลการแข่งขันฟุตบอลลีกในประเทศโบลิเวียรวมถึงฟุตบอลทีมชาติโบลิเวีย
สุภาว์ เทวกุล
สุภาว์ เทวกุลฯ เป็นนามปากกาของ สุภาว์ เทวกุล ณ อยุธยา (7 กุมภาพันธ์ พ.ศ. 2471 - 5 กันยายน พ.ศ. 2536) นักเขียนนวนิยาย และเรื่องสั้น เป็นหนึ่งในผู้ก่อตั้งสมาคมนักเขียนแห่งประเทศไทย และดำรงตำแหน่งเลขาธิการสมาคมติดต่อกันมาหลายปี และได้รับเลือกเป็นนายกสมาคมนักเขียนแห่งประเทศไทย คนที่ 6 ต่อจากครูแก้ว อัจฉริยะกุล ระหว่างปี พ.ศ. 2521 - 2525 จำนวน 2 สมัย
ประวัติ
สุภาว์ เทวกุล ณ อยุธยา เดิมชื่อ สุภาว์ ภูมิรัตน เกิดที่กรุงเทพ เป็นบุตรคนสุดท้องของหลวงประกาศโกศัยวิทย์ (เสริม ภูมิรัตน) กับนางพิศ ภูมิรัตน ศึกษาชั้นต้นจากโรงเรียนสตรีจุลนาค โรงเรียนราชินีบน และโรงเรียนเตรียมอุดมศึกษา สอบเข้าแผนกสถาปัตยกรรมศาสตร์ จุฬาลงกรณ์มหาวิทยาลัยได้ แต่ไม่ได้เรียน
สุภาว์เป็นครูสอนหนังสือที่โรงเรียนราชินีอยู่ระยะหนึ่ง แล้วสมรสกับหม่อมราชวงศ์ทัดเทพ เทวกุล มีบุตรธิดา 5 คน คือ
โดยสามีเสียชีวิตตั้งแต่บุตรสาวคนโตอายุเพียง 10 ปี และบุตรสาวคนสุดท้องอายุเพียงสิบเดือน สุภาว์ต้องเลี้ยงดูลูกๆ ทั้งห้าคนตามลำพัง โดยสมเด็จพระนางเจ้าสิริกิติ์ พระบรมราชินีนาถ ทรงพระมหากรุณาธิคุณ พระราชทานเงินเพิ่มเป็นค่าเลี้ยงดูบุตรธิดาทุกเดือน
สุภาว์ เริ่มงานเขียนเรื่องสั้นครั้งแรก ตีพิมพ์ในนิตยสาร "โบว์แดง" รายสัปดาห์ และนิตยสาร "ศรีสัปดาห์" หลังจากสามีเสียชีวิต ได้เริ่มเขียนนวนิยายเป็นอาชีพ เริ่มตั้งแต่เรื่อง สะใภ้จ้าว และมีผลงานเรื่องสั้นกว่า 300 เรื่อง
ในระยะหลัง สุภาว์หันมาเขียนบทละครโทรทัศน์ อีกทั้งยังเป็นอาจารย์พิเศษ ผู้บรรยายเรื่องการเขียนบท ให้กับคณะนิเทศศาสตร์ จุฬาลงกรณ์มหาวิทยาลัย และมหาวิทยาลัยกรุงเทพ ผลงานที่เป็นที่รู้จัก เช่น บทละครเรื่อง "ประตูสีเทา" และ "ปริศนา"
นอกเหนือจากงานที่สมาคมนักเขียนแล้ว สุภาว์ เทวกุล ยังร่วมทำงานในคณะกรรมการเอกลักษณ์ของชาติ
สุภาว์ เทวกุล ณ อยุธยา เสียชีวิตด้วยโรคหัวใจล้มเหลว เมื่อวันที่ 5 กันยายน พ.ศ. 2536 อายุ 65 ปี ขณะที่นวนิยายเรื่องสุดท้าย ชื่อ "วันวารที่ผ่านไป" เพิ่งเผยแพร่ได้เพียงตอนเดียว ทางสมาคมนักเขียนแห่งประเทศไทยได้จัดตั้งกองทุนชื่อ "กองทุนรางวัล สุภาว์ เทวกุล" เพื่อประกวดรางวัลวรรณกรรมดีเด่นประเภท นวนิยาย เรื่องสั้น และบทละคร เป็นประจำทุกปี โดยพิธีมอบรางวัลกระทำในวันที่ 7 กุมภาพันธ์ ซึ่งเป็นวันคล้ายวันเกิดของสุภาว์ เป็นประจำทุกปี ตั้งแต่ พ.ศ. 2538
เส้นเมริเดียนที่ 95
เส้นเมริเดียนที่ 95 อาจหมายถึง:
แกรนด์ดิวคัลไฮเนส
แกรนด์ดิวคัลไฮเนส (Grand Ducal Highness) หรือ แกรนด์ดิวคัลไฮนิส (/ˈhʌɪnɪs/ ) เป็นฐานันดรศักดิ์ของสมาชิกราชวงศ์บางชั้นในทวีปยุโรป มักใช้นำพระนามเจ้าชายหรือเจ้าหญิงที่เป็นพระราชบุตรในสมเด็จพระราชาธิบดี,สมเด็จพระราชินีนาถ,สมเด็จพระจักรพรรดิ
ฐานันดรศักดิ์แกรนด์ดิวคัลไฮเนสมีศักดิ์ต่ำกว่า "อิมพีเรียลไฮเนส" "รอยัลไฮเนส" แต่สูงกว่า "ไฮเนส" และ "เซอรีนไฮเนส" เป็นต้น
ฐานันดรศักดิ์แกรนด์ดิวคัลไฮเนสมักพบในพระราชวงศ์ของจักรวรรดิเยอรมันและจักรวรรดิออสเตรีย-ฮังการี
เส้นเมริเดียนที่ 96
เส้นเมริเดียนที่ 96 อาจหมายถึง:
รายพระนามจักรพรรดิราชวงศ์เซี่ยตะวันตก
รายพระนามจักรพรรดิแห่งราชวงศ์เซี่ยตะวันตกหรือซีเซี่ย
เส้นเมริเดียนที่ 97
เส้นเมริเดียนที่ 97 อาจหมายถึง:
เชคสเปียร์ต้องตาย
เชคสเปียร์ต้องตาย (Shakespeare Must Die) เป็นภาพยนตร์นอกกระแส เขียนบทและกำกับโดยสมานรัชฎ์ กาญจนะวณิชย์ หรือ อิ๋ง เค ดัดแปลงจากบทละครโศกนาฏกรรมแม็คเบ็ธ ของวิลเลียม เชกสเปียร์ โดยมีการดัดแปลงเพื่อให้เป็นภาษาภาพยนตร์ และเข้ากับบริบทของวัฒนธรรมไทย
เพลงหน้าพาทย์
เพลงหน้าพาทย์ คือเพลงที่ใช้บรรเลงประกอบอากัปกิริยาของตัวโขน ละคร หรือใช้สำหรับอัญเชิญพระเป็นเจ้า ฤษี เทวดา และครูบาอาจารย์ทั้งหลายให้มาร่วมในพิธีไหว้ครู และพิธีที่เป็นมงคลต่างๆ อากัปกิริยาของตัวโขนละครต่างๆ นั้น เป็นกิริยาที่มองเห็นได้ เพราะกำลังเกิดขึ้นอยู่ในปัจจุบัน เช่น กิริยาเดิน วิ่ง นั่ง นอน กิน เศร้าโศก ร้องไห้ ฯลฯ เป็นต้น ส่วนอากัปกิริยาของพระเป็นเจ้า ฤษี และเทพพรหมต่างๆ ที่อัญเชิญมาร่วมในพิธีไหว้ครู และพิธีมงคลต่างๆ นั้นถือว่าเป็นกิริยาสมมุติ เพราะมองไม่เห็น เช่น สมมุติว่าเวลานี้ได้เสด็จแล้ว ก็บรรเลงเพลงหน้าพาทย์รับเสด็จ
เชคสเปียร์ต้องตาย
เชคสเปียร์ต้องตายใช้วิธีการเล่าเรื่องแบบละครซ้อนละคร ดำเนินเรื่องควบคู่กันไป มีเหตุการณ์สองส่วน คือละครเวที และโลกภายนอกในเหตุการณ์ร่วมสมัย มีตัวละครนำชื่อ "เมฆเด็ด" (Mekhdeth) เป็นขุนนางที่ล้มอำนาจกษัตริย์ และสถาปนาตัวเองเป็นกษัตริย์พระองค์ใหม่ เมฆเด็ดลุ่มหลงในอำนาจ เกิดหวาดระแวงว่าจะถูกล้มล้าง จนต้องฆ่าใครต่อใครเพื่อจะได้อยู่ในอำนาจต่อไป เรื่องราวทั้งหมดเล่าผ่านมุมมองของตัวละครที่ชื่อว่า "บุญรอด"
เพลงหน้าพาทย์
อนึ่ง เพลงหน้าพาทย์นั้นถือเป็นเพลงชั้นสูง และมีความศักดิ์สิทธิ์ จึงมักจะบรรเลงตามขนบดั้งเดิม ไม่นิยมดัดแปลงหรือแต่งเดิมอย่างเพลงที่ใช้บรรเลงทั่วไป นอกจากนี้แล้ว เพลงหน้าพาทย์ยังเป็นเพลงที่ใช้บรรเลงเพียงอย่างเดียว ไม่มีบทร้องหรือเนื้อร้องประกอบ
เชคสเปียร์ต้องตาย
สมานรัชฎ์เรียกภาพยนตร์เรื่องนี้ว่าเป็น "หนังผีต้นทุนต่ำ" สร้างจากเงินทุนสนับสนุนจากกองทุนส่งเสริมภาพยนตร์ สำนักงานศิลปวัฒนธรรมร่วมสมัย กระทรวงวัฒนธรรม ภายใต้โครงการไทยเข้มแข็ง ตั้งแต่ปี พ.ศ. 2553 มีกำหนดออกฉายในเดือนเมษายน พ.ศ. 2555
เพลงหน้าพาทย์
สำหรับรายชื่อเพลงหน้าดูที่รายชื่อเพลงหน้าพาทย์
เชคสเปียร์ต้องตาย
ภาพยนตร์เรื่องนี้ไม่ผ่านการพิจารณาจากคณะกรรมการพิจารณาภาพยนตร์ (กองเซ็นเซอร์) กรมส่งเสริมวัฒนธรรม กระทรวงวัฒนธรรม เมื่อวันที่ 3 เมษายน พ.ศ. 2555 ได้รับเรท "ห" หรือ ห้ามเผยแพร่ในประเทศไทย โดยให้เหตุผลว่า มีเนื้อหาที่ก่อให้เกิดการแตกความสามัคคีระหว่างคนในชาติ  ทั้งนี้เนื่องจากในภาพยนตร์มีการอ้างอิงถึงเหตุการณ์ 6 ตุลาคม พ.ศ. 2519 มีการนำฟุตเทจภาพความเสียหายจากเหตุการณ์ความไม่สงบทางการเมืองในประเทศไทย เมษายน พ.ศ. 2552 มาใช้  และการให้ปิศาจในเรื่องสวมชุดสีแดงเปรียบเหมือนการกล่าวหาเสื้อแดง
สำนักงานบริหารนโยบายของนายกรัฐมนตรี
สำนักงานบริหารนโยบายของนายกรัฐมนตรี  (Prime Minister's Delivery Unit, ชื่อย่อ: สบนร. หรือ PMDU) เป็นหน่วยงานพิเศษในสำนักงานเลขาธิการนายกรัฐมนตรีที่มิใช่หน่วยราชการ และขึ้นตรงต่อนายกรัฐมนตรี มีภารกิจหลัก คือ การสนับสนุนการทำงานของรัฐบาลในการดำเนินภารกิจเชิงยุทธศาสตร์และเชิงบูรณาการ โดยเน้นการแก้ไขปัญหาเพื่อประชาชาชนที่ทำตามระบบราชการปกติไม่สำเร็จ หรือมีความล่าช้า จนอาจเกิดความเสียหายต่อประชาชนในวงกว้าง การทำงานของ สบนร. หรือ PMDU จึงเน้นการเพิ่มการทำงานแบบเป็นบูรณาการระหว่างหน่วยงานในทุกภาคส่วน มิใช่เพียงระหว่างหน่วยงานราชการ เพิ่มการเร่งรัดและติดตามการดำเนินงานของส่วนราชการ รัฐวิสาหกิจ และหน่วยงานอื่นของรัฐ
นอกจากนี้ สบนร. ยังมีหน้าที่รวบรวมข้อมูล รับฟังข้อคิดเห็น ศึกษา วิเคราะห์ และเสนอแนะแนวทางหรือมาตรการในการขับเคลื่อนนโยบายของรัฐบาล หรือเรื่องอื่นใดตามที่นายกรัฐมนตรีมอบหมาย ตลอดจนสร้างความรับรู้และความเข้าใจเกี่ยวกับนโยบายสำคัญของรัฐบาลแก่ประชาชน
ประวัติ
สำนักงานบริหารนโยบายของนายกรัฐมนตรีจัดตั้งขึ้นเมื่อวันที่ ๒๒ เมษายน พ.ศ. ๒๕๖๒ ตาม'''ระเบียบสำนักนายกรัฐมนตรี ว่าด้วยสำนักงานบริหารนโยบายของนายกรัฐมนตรี พ.ศ. ๒๕๖๐''' โดยก่อนหน้านั้นสำนักงานแห่งนี้เคยอยู่ใน สำนักเลขาธิการนายกรัฐมนตรี ตามคำสั่งหัวหน้าคณะรักษาความสงบแห่งชาติ ที่ ๓/๒๕๖๐ ลงวันที่ ๑๗ มกราคม ๒๕๖๐ ต่อมาได้มีการโอนย้ายสำนักงานแห่งนี้มาอยู่ในสำนักเลขาธิการคณะรัฐมนตรีตามคำสั่งหัวหน้าคณะรักษาความสงบแห่งชาติ ที่ ๑๘/๒๕๖๐ ลงวันที่ ๓๑ มีนาคม ๒๕๖๐
ต่อมา ตั้งแต่วันที่ ๙ กรกฎาคม ๒๕๖๒ สบนร. ได้ย้ายมาอยู่ในสังกัดของสำนักงานเลขาธิการนายกรัฐมนตรี ตามคำสั่งหัวหน้าคณะรักษาความสงบแห่งชาติ ที่ ๙/๒๕๖๒ ลงวันที่ ๙ กรกฎาคม ๒๕๖๒ ปัจจุบันมีนาย อนุชา บูรพชัยศรี รองเลขาธิการนายกรัฐมนตรีฝ่ายการเมืองเป็นรักษาผู้อำนวยการ
อำนาจและหน้าที่
สนับสนุนการทำงานของรัฐบาลในการดำเนินภารกิจเชิงยุทธศาสตร์และเชิงบูรณาการ โดยเน้นการแก้ไขปัญหาเพื่อประชาชาชนที่ทำตามระบบราชการปกติไม่สำเร็จ หรือมีความล่าช้า จนอาจเกิดความเสียหายต่อประชาชนในวงกว้าง ตลอดจนรวบรวมข้อมูล รับฟังข้อคิดเห็น ศึกษา วิเคราะห์ และเสนอแนะแนวทางหรือมาตรการในการขับเคลื่อนนโยบายของรัฐบาล หรือเรื่องอื่นใดตามที่นายกรัฐมนตรีมอบหมาย ตลอดจนสร้างความรับรู้และความเข้าใจเกี่ยวกับนโยบายสำคัญของรัฐบาลแก่ประชาชน
วิกนี้สีชมพู
วิกนี้สีชมพู เป็นรายการที่เกี่ยวกับการนำเรื่องต่าง ๆ มาแสดงในแนวละครเวที ที่เน้นความสนุกสนาน เรียกเสียงหัวเราะและรอยยิ้ม โดยมีแขกรับเชิญ และหนุ่ม ๆ สาว ๆ พิธีกรประจำรายการ ทั้ง 9 คน ที่จะมารับบทบาท ที่แตกต่างกันไปในแต่ละสัปดาห์ วิกนี้สีชมพู ผลิตโดย บริษัท ดวงมาลีมณีจันทร์ ผู้ผลิตรายการ สตอเบอรี่ชีสเค้ก และ สตรอเบอรี่ครับเค้ก ออกอากาศเทปแรก 4 ตุลาคม พ.ศ. 2558 และรายการได้ออกอากาศเทปสุดท้าย 8 พฤษภาคม แล้วรายการที่จะมาแทน คือรายการ ลิ้นติดโปร ผู้ผลิตคือค่าย ดวงมาลีมณีจันทร์ เหมือนเดิม รวมระยะเวลาออกอากาศทั้งสิ้น 7 เดือน 2 สัปดาห์ 32 เทป (Firstrun 30 เทป และ Rerun 2 เทป) และ วิกนี้สีชมพู ได้นำมาออกอากาศซ้ำอีกครั้งทางช่อง 3SD ช่อง 28 ทุกวันจันทร์ 8.00-8.45น.
สหพันธ์ฟุตบอลชิลี
สหพันธ์ฟุตบอลชิลี (Federación de Fútbol de Chile หรือ FFCh, Football Federation of Chile) เป็นหน่วยงานที่กำกับดูแลฟุตบอลในประเทศชิลี มีสำนักงานใหญ่ตั้งอยู่ที่ซานเตียโก ก่อตั้งขึ้นเมื่อปี พ.ศ. 2438 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาใต้ (คอนเมบอล) มีหน้ารับผิดชอบดูแลการแข่งขันฟุตบอลลีกในประเทศชิลีรวมถึงฟุตบอลทีมชาติชิลี
เจ้าจอมมารดาโหมด ในรัชกาลที่ 5
เจ้าจอมมารดาโหมด เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นบุตรีคนที่ 6 ของเจ้าพระยาสุรวงษ์ไวยวัฒน์ (วร บุนนาค) ที่เกิดแต่ท่านผู้หญิงสุรวงษ์ไวยวัฒน์ (อิ่ม) และยังเป็นน้องสาวร่วมบิดามารดากับเจ้าคุณพระประยุรวงศ์อีกด้วย ท่านเกิดเมื่อวันที่ 16 มกราคม พ.ศ. 2405
ต่อมาท่านได้เข้าไปอยู่ในพระบรมมหาราชวัง โดยพำนักอยู่กับเจ้าคุณพระประยุรวงศ์ ผู้เป็นพี่สาว ต่อมา ทรงพระกรุณาโปรดเกล้าฯ ให้เป็นเจ้าจอม และได้ประสูติพระราชโอรส-พระราชธิดาในพระบาทสมเด็จพระจุลจอมเกล้าเจ้าอยู่หัว 3 พระองค์ คือ
อสัญกรรม
เจ้าจอมมารดาโหมด พำนักในพระบรมมหาราชวังมาตลอดรัชกาลที่ 5 เมื่อสิ้นรัชกาลแล้ว จึงได้กราบบังคมทูลลาออกมาพำนักกับพระราชโอรสพระองค์ใหญ่ ณ วังนางเลิ้งตลอดมา มีความสุขอยู่กับการเลี้ยงดูพระราชนัดดา ในราชสกุล "อาภากร" และ "สุริยง" จนกระทั่งป่วยด้วยโรคเนื้องอกทับหลอดอาหาร ถึงแก่อสัญกรรม เมื่อวันที่ 30 ตุลาคม พ.ศ. 2475 สิริอายุ 70 ปี ได้รับโกศไม้สิบสอง ชั้นรอง 2 ชั้น ฉัตรเบญจา 1 สำรับ เป็นเกียรติยศ
วิศวนาถัน อานันท์
อานันท์กลายเป็นแกรนด์มาสเตอร์คนแรกของอินเดียใน ค.ศ. 1987 เขายังเป็นคนแรกที่ได้รับรางวัลราชีพคานธีเขละรตนะ ใน ค.ศ. 1991–92 ซึ่งเป็นเกียรติสูงสุดในด้านกีฬาของอินเดีย ใน ค.ศ. 2007 เขาได้รับรางวัลพลเรือนสูงสุดขั้นสองของอินเดียซึ่งมีชื่อว่าปทมะวิภูษณะ ส่งผลให้เขาเป็นนักกีฬาคนแรกที่ได้รับรางวัลคนแรกในประวัติศาสตร์ของอินเดีย นอกจากนี้ อานันท์ยังได้รับรางวัลเชสออสการ์หกสมัย (ค.ศ. 1997, 1998, 2003, 2004, 2007 และ 2008)
เขายังเป็นผู้ครองแชมป์หมากรุกสากลชิงแชมป์โลกของสมาพันธ์หมากรุกโลกตั้งแต่ ค.ศ. 2000 ถึง 2002 เมื่อครั้งที่รายการระดับโลกได้แยกออกจากกัน เขาได้กลายเป็นแชมป์หมากรุกสากลอย่างไร้ข้อโต้แย้งใน ค.ศ. 2007 และป้องกันตำแหน่งในรายการดังกล่าวเมื่อครั้งที่เผชิญกับวลาดีมีร์ ครัมนิค ใน ค.ศ. 2008 จากนั้น เขาก็ประสบความสำเร็จในการป้องกันตำแหน่งในหมากรุกสากลชิงแชมป์โลก 2010 เมื่อครั้งที่พบกับเวเซลิน โทปาลอฟ และในหมากรุกสากลชิงแชมป์โลก 2012 เมื่อครั้งที่พบกับบอริส เกลแฟนด์ ในฐานะผู้ครองแชมป์สูงสุด เขาจะต้องพบกับผู้ชนะจากรายการแคนดิเดตทัวร์นาเมนต์ที่กำลังจะจัดขึ้นสำหรับรายการหมากรุกสากลชิงแชมป์โลก 2013
อานันท์เป็นหนึ่งในหกผู้เล่นของประวัติศาสตร์ที่สามารถทำลายการให้คะแนนที่ 2,800 ของรายการจัดอันดับจากสมาพันธ์หมากรุกโลก และในเดือนเมษายน ค.ศ. 2007 เมื่อเขามีอายุได้ 37 ปี เขาได้กลายเป็นหมายเลขหนึ่งของโลกเป็นครั้งแรก เขาได้รับการจัดอันดับสูงสุดของโลกห้าครั้งในหกสมัย ตั้งแต่เดือนเมษายน ค.ศ. 2007 ถึงกรกฎาคม ค.ศ. 2008 โดยเป็นผู้ครองอันดับหนึ่งรวมระยะเวลา 15 เดือน ในเดือนตุลาคม ค.ศ. 2008 เขาได้ตกสามอันดับแรกของโลกเป็นครั้งแรกนับตั้งแต่เดือนกรกฎาคม ค.ศ. 1996 ก่อนที่อานันท์จะหวนกลับคืนสู่ที่หนึ่งของโลกอีกครั้งในวันที่ 1 พฤศจิกายน ค.ศ. 2010 หลังจากเป็นฝ่ายชนะต่อผู้ท้าชิงอันดับหนึ่งของโลกอย่างมังนึส คาลเซิน ในรายการบิลบาโอมาสเตอร์ แต่เขาก็ได้ยอมรับในฝีมือเมื่อครั้งที่อันดับสูงสุดกลับไปเป็นของคาลเซินในเดือนกรกฎาคม ค.ศ. 2011
ซีซาร์ โรเมโร
พันจ่าโท ซีซาร์ ฆูลิโอ โรเมโร (Cesar Julio Romero;15 กุมภาพันธ์ ค.ศ. 1907 – 1 มกราคม ค.ศ. 1994) เป็น นักแสดงชาวอเมริกัน มีผลงานการแสดงทั้งทางภาพยนตร์และละครโทรทัศน์
นกเงือกดำ
นกเงือกดำ (Black hornbill; ) เป็นนกเงือกขนาดเล็กชนิดหนึ่ง พบในประเทศบรูไน, อินโดนีเซีย, มาเลเซีย, สิงคโปร์, ไทย, อินเดีย
ลักษณะ
นกเงือกดำมีจะงอยปากที่ยาว ยาวจากปลายปากถึงปลายหาง 75-80 เซนติเมตร นกตัวผู้มีขนาดใหญ่กว่านกตัวเมียเล็กน้อย ลำตัวสีดำโดยตลอด ลำตัวส่วนบนเหลือบน้ำเงินเขียวเล็กน้อย (นกตัวผู้บางตัวมีแถบใหญ่เหนือตาคล้ายคิ้วสีขาว) เว้นแต่ปลายขนหางด้านนอก และหางด้านล่างค่อนไป ทางปลายเป็นสีขาว ไม่มีขนปกคลุมใต้ปีก สันบนของจะงอยปากมีขนาดใหญ่ ขาและนิ้วเท้าสีดำ สองเพศมีลักษณะต่างกัน
นกตัวผู้ปากและโหนกสีเหลืองอ่อน หนังเปลือยเปล่ารอบตาและที่ใต้คอสีดำ ตาสีแดงเข้ม นกตัวเมียปากและโหนกสีดำ ม่านตาสีส้ม หนังเปลือยเปล่ารอบตาสีเนื้อ หนังเปลือยเปล่าใต้คอสีเหลืองอ่อน ตาสีน้ำตาลแดง
มีฤดูผสมพันธุ์ในช่วงต้นปีถึงกลางปีราวเดือนมกราคม-พฤษภาคม ทำรังด้วยการใช้โพรงไม้ตามต้นไม้ใหญ่ที่สัตว์อื่นหรือนกอื่นเจาะทิ้งไว้
เส้นเมริเดียนที่ 98
เส้นเมริเดียนที่ 98 อาจหมายถึง:
เดอะฮังเกอร์เกมส์: เดอะแบลเลิดออฟซองเบิร์ดสแอนด์สเนกส์
เดอะฮังเกอร์เกมส์: เดอะแบลเลิดออฟซองเบิร์ดสแอนด์สเนกส์ มีกำหนดฉายในสหรัฐวันที่ 17 พฤศจิกายน ค.ศ. 2023
การพัฒนา
ในเดือนสิงหาคม ค.ศ. 2017 จอน เฟลต์ไฮเมอร์ ประธานเจ้าหน้าที่บริหารของไลออนส์เกตแสดงความสนใจในภาคแยกของภาพยนตร์ชุดเกมล่าเกม ด้วยความตั้งใจที่จะสร้างห้องของนักเขียนเพื่อสำรวจแนวคิด
ในเดือนมิถุนายน ค.ศ. 2019 โจ เดรก ประธานไลออนส์เกตโมชันพิกเชอร์กรุป ประกาศว่าบริษัทกำลังทำงานร่วมกับคอลลินส์ในเรื่องการดัดแปลงนวนิยายลำนำแห่งนกร้องเพลงและอสรพิษ ภายในเดือนเมษายน ค.ศ. 2020 คอลลินส์และไลออนส์เกตยืนยันว่าแผนการพัฒนาภาพยนตร์อยู่ระหว่างดำเนินการ ภายหลังฟรานซิส ลอว์เรนซ์ได้รับการยืนยันให้เป็นผู้กำกับ หลังจากที่ได้กำกับภาพยนตร์สามเรื่องก่อนหน้าในภาพยนตร์ชุดนี้ บทภาพยนตร์เขียนโดย ไมเคิล อาร์นดท์ โดยมี นิน่า เจค็อบสัน และนักเขียนบท แบรด ซิมป์สัน เป็นโปรดิวเซอร์ คอลลินส์จะดำเนินการเขียนโครงเรื่องขยายให้กับบทภาพยนตร์ นอกจากจะทำหน้าที่เป็นผู้อำนวยการบริหารการผลิตภาพยนตร์แล้ว ในเดือนสิงหาคม ค.ศ. 2021 เดรกกล่าวว่าภาพยนตร์เรื่องนี้ "ดำเนินไปได้ด้วยดีจริง ๆ" ในขั้นตอนก่อนการผลิต
การคัดนักแสดง
ในเดือนพฤษภาคม ค.ศ. 2022 ทอม ไบลท์ ได้รับเลือกให้เป็นประธานาธิบดีสโนว์ในวัยหนุ่ม โดยมีราเชล เซเกลอร์ เป็นลูซี่ เกรย์ แบร์ด บรรณาการในความดูแลของเขา เจสัน ชวาตซ์แมน ได้รับเลือกในเดือนมิถุนายน ค.ศ. 2022 ขณะที่ปีเตอร์ ดิงเคลจ ได้รับเลือกในเดือนถัดไป ตลอดเดือนมิถุนายนและกรกฎาคม ค.ศ. 2022 การคัดเลือกได้ทยอยเผยรายชื่อนักแสดงที่รับบทเป็นบรรณาการและที่ปรึกษาอย่างมากมายของภาพยนตร์เรื่องนี้   เมื่อวันที่ 15 สิงหาคม ค.ศ. 2022 มีรายงานว่าวิโอลา เดวิส ได้รับเลือกให้เป็นโวลัมเนีย กอล หัวหน้าผู้คุมเกมของเกมล่าชีวิตครั้งที่ 10 เมื่อวันที่ 16 กันยายน ค.ศ. 2022 มีการเปิดเผยรายชื่อนักแสดงเพิ่มเติมรวมถึงเบิร์น กอร์แมน และฟิออนนูลา แฟลนากัน
การถ่ายทำ
การถ่ายทำเริ่มขึ้นในเบอร์ลิน ประเทศเยอรมนี ในเดือนมิถุนายน ค.ศ. 2022
การตลาด
เมื่อวันที่ 5 มิถุนายน ค.ศ. 2022 ได้มีการปล่อยตัวอย่างทีเซอร์ความยาว 1 นาที ภาพแรกของภาพยนตร์เรื่องนี้ได้รับการปล่อยตัวเมื่อวันที่ 16 สิงหาคม ค.ศ. 2022
การฉาย
ภาพยนตร์มีกำหนดฉายในวันที่ 17 พฤศจิกายน ค.ศ. 2023
พีต ทาวน์เซนด์
ปีเตอร์ เดนนิส แบลนด์ฟอร์ด "พีต" ทาวน์เซนด์ (Peter Dennis Blandford "Pete" Townshend; เกิด 19 พฤษภาคม 1945) เป็นนักกีตาร์ นักร้อง นักแต่งเพลง และนักประพันธ์ชาวอังกฤษ เป็นรู้จักในฐานะมือกีตาร์และนักแต่งเพลงวงดนตรีร็อคอังกฤษ เดอะฮู โดยพีตได้ร่วมอยู่กับวงฮูเป็นเวลายาวนาน 50 ปี ในช่วงที่วงเติบโตขึ้นพวกเขาได้รับการยกย่องว่าเป็นหนึ่งในวงดนตรีที่มีอิทธิพลในยุค 1960s และ 1970s
ยุทธนา บุญอ้อม
ยุทธนา บุญอ้อม หรือเป็นที่รู้จักกันว่า ป๋าเต็ด เกิดวันที่ 9 สิงหาคม พ.ศ. 2510 เป็นดีเจและพิธีกรชาวไทย
ประวัติ
ยุทธนา จบการศึกษาจากโรงเรียนสวนกุหลาบวิทยาลัย เข้าศึกษาที่คณะนิเทศศาสตร์ จุฬาลงกรณ์มหาวิทยาลัย แต่เรียนไม่จบเพราะมีปัญหาบางประการกับวิชาเอก ได้เข้าฝึกงานอยู่ที่แกรมมี่อยู่แผนกคอนเสิร์ต และเป็นจุดเริ่มต้นที่ได้ก้าวเข้าสู่นักจัดรายการวิทยุ หรือดีเจ เป็นนักจัดการรายการวิทยุคลื่น กรีนเวฟ และ ฮอตเวฟ เขาถือเป็นคนแรกที่คิดวิธียิงสปอตโฆษณาแบบใช้เกมสนุก ๆ มาเล่นกับผู้ฟัง เป็นการโปรโมตสินค้าที่เจ้าของสปอนเซอร์นิยมชมชอบเป็นอย่างดี
หลังจากนั้นออกจากค่ายแกรมมี่มาก่อตั้ง บริษัท คลิกเรดิโอ จำกัด มีคลื่นดังอย่าง แฟตเรดิโอ 104.5 นอกจากการบริหารคลื่นวิทยุ ยุทธนายังเคยทำหนังสือ DDT และเป็นหุ้นส่วนของโรงหนังเล็ก ๆ ชื่อ โรงภาพยนตร์เฮาส์ เคยเป็นกรรมการอำนวยการ บริษัท สนามหลวงการดนตรี จำกัด ในเครือ จีเอ็มเอ็ม แกรมมี่ ปัจจุบันเป็นดีเจ คลื่น 89 chill fm ของ เอไทม์ มีเดีย และเป็นผู้บริหารบริษัท เกเร จำกัด ที่รับจัดงานแสดงดนตรี งานสำคัญของบริษัทได้แก่ บิ๊ก เมาท์เทน มิวสิก เฟสติวัล และเคยเข้าแข่งขันรายการแฟนพันธุ์แท้ ตอน อัสนี-วสันต์ ด้วย
ทางด้านชีวิตส่วนตัวแต่งงานแล้ว มีบุตรสาว 1 คน คือ นานา บุญอ้อม
พีต ทาวน์เซนด์
อ้างอิง
1945
สวัสดิ์ โอสถานุเคราะห์
สวัสดิ์ โอสถานุเคราะห์ ทายาทรุ่นที่สองของเจ้าของกิจการบริษัท โอสถสภา (เต็กเฮงหยู) จำกัด เป็นบุตรนายแป๊ะ โอสถานุเคราะห์ ผู้ก่อตั้งธุรกิจขายยา ที่ชื่อว่า ยากฤษณากลั่นตรากิเลน
ประวัติ
สมรสกับคุณหญิงล้อม โอสถานุเคราะห์
ธุรกิจโอสถสภา
.
แคลัม สกอตต์
แคลัม สกอตต์ (Calum Scott) เกิดเมื่อวันที่ 12 ตุลาคม ค.ศ.1988 เป็นนักร้องและนักแต่งเพลงชาวอังกฤษ สกอตต์ได้เริ่มมีชื่อเสียงครั้งแรกจากการชนะเลิศการประกวดความสามารถของสำนักข่าวท้องถิ่น ก่อนที่เขาจะมีชื่อเสียงเป็นที่รู้จักในวงกว้างจากการเป็นผู้เข้าแข่งขันในรายการบริเทนส์กอตแทเลินต์
โดยเดบิวต์ซิงเกิ้ลแรก "Dancing On My Own" ซึ่งเป็นเพลงของโรบินที่นำมาร้องใหม่โดยสกอตต์ก็สามารถไต่อันดับสูงสุดได้เป็นอันดับที่ 2 ใน ชาร์ตซิงเกิลแห่งสหราชอาณาจักร และกลายเป็นเพลงที่มียอดขายสูงที่สุดในสหราชอาณาจักรช่วงฤดูร้อนปีค.ศ. 2016 และในปีค.ศ. 2018 สกอตต์ได้ปล่อยสตูดิโออัลบั้มแรกที่มีชื่อว่า "Only Human"
ชีวิตการทำงาน
ในปีค.ศ. 2013 สกอตต์เริ่มเข้าสู่วงการจากการชนะการประกวด เมลส์สตาร์เสิร์ชส์ ซึ่งเป็นเวทีประกวดความสามารถของ ฮัลล์เดลีเมล หลังจากที่สกอตต์เริ่มมีชื่อเสียงในระดับท้องถิ่นเขาก็ได้เข้าไปเป็นสมาชิกในวง มารูนโฟร์ ซึ่งเป็นวงดนตรีคัฟเวอร์ของวง มารูนไฟฟ์ โดยวงก็ได้ทำการเปิดทัวร์คอนเสิร์ตทั่วสหราชอาณาจักร หลังจากที่ทัวร์คอนเสิร์ตได้จบลง ในปีค.ศ. 2014 สกอตต์ก็ได้ที่สร้างวงดนตรีมาใหม่คู่กับ จอห์น แมคอินไทร์ ที่มีชื่อว่า ดิ เอ็กซ์เพอริเมนท์ (The Experiment) โดยเพลง "Girl (You're Beautiful)" ซึ่งเป็นเพลงซิงเกิ้ลแรกของวงและของสกอตต์ในฐานะศิลปินก็ได้ถูกปล่อยออกมาในวันที่ 14 มิถุนายน ค.ศ. 2014 โดยทั้งคู่ได้มีโอกาสไปแสดงในรายการ กู๊ดมอร์นิ่งบริเทนส์ และ บีบีซีลุกนอร์ท ก่อนที่วงจะถูกยุบในที่สุด
และในวันที่ 11 เมษายน ค.ศ. 2015 สกอตต์ก็ได้ตัดสินใจไปประกวดในรายการบริเทนส์กอตแทเลินต์ ร่วมกับ เจด สกอตต์ ซึ่งเป็นพี่สาวของเขา จากการคัดเลือกพี่สาวของเขาไม่ผ่านการคัดเลือกจากคณะกรรมการ แต่ในขณะเดียวกันแคลัมสามารถที่จะผ่านการคัดเลือกและได้เข้าสู่รอบการแสดงสดทันทีจากการที่ ไซมอน โคเวลล์ ได้กดปุ่มโกลเดน บัซเซอร์ ให้กับเขา โดยเพลงที่สกอตต์ได้ใช้ในการคัดเลือกคือเพลง "Dancing On My Own" ซึ่งเป็นเพลงของโรบิน หลังจากที่เทปของเขาได้ถูกออกอากาศสกอตต์ก็ได้รับความสนใจจากผู้คนเป็นอย่างมากโดยยอดผู้ติดตามในทวิตเตอร์ของเขาได้เพิ่มขึ้นจาก 400 คนเป็น 25,000 คนภายในวันเดียว และจากการแข่งขันสกอตต์ก็สามารถเข้าไปได้ถึงในลำดับที่ 6 ของการแข่ง หลังจากการประกวดสกอตต์ได้มีโอกาสไปออกรายการโทรทัศน์ และขึ้นแสดงในเวทีต่างๆ
กระทั่งในวันที่ 15 เมษายน ค.ศ. 2016 สกอตต์ได้ปล่อยซิงเกิ้ลแรกในฐานะศิลปินเดี่ยวที่มีชื่อว่า "Dancing On My Own" ซึ่งเป็นเพลงแรกที่เขาใช้ในการคัดเลือก โดยเพลงนี้ก็สามารถไต่ไปได้สูงสุดถึงอันดับที่ 2 ของชาร์ตซิงเกิลแห่งสหราชอาณาจักร และได้รับการรับรองยอดขายในระดับแพลทินัมด้วยยอดขายมากกว่า 600,000 แผ่น โดยเพลงนี้ของเขาก็ถือเป็นเพลงที่มียอดขายสูงที่สุดในสหราชอาณาจักรช่วงฤดูร้อนปีค.ศ. 2016 และในวันที่ 24 พฤษภาคม สกอตต์ก็ได้ออกมาเปิดเผยผ่านทางทวิตเตอร์ว่าเขาได้เซ็นสัญญาและศิลปินในสังกัดแคปิตอลเรเคิดส์ ต่อมาปีค.ศ. 2017 สกอตต์ก็ได้มีโอกาสไปทัวร์คอนเสิร์ตที่ประเทศสหรัฐอเมริกา พร้อมกับปล่อยซิงเกิ้ลที่สอง "You Are the Reason" ก่อนที่สตูดิโออัลบั้มแรกของเขา "Only Human" จะถูกปล่อยออกมาในปีค.ศ. 2018 พร้อมกับซิงเกิ้ล "You Are the Reason" ในเวอร์ชันที่ร่วมร้องกับเลโอนา ลูวิส
ชีวิตส่วนตัว
สกอตต์ได้ออกมาเปิดเผยว่าเขาเป็นเกย์ โดยสกอตต์ก็ได้ออกมาเปิดเผยว่าเขาเคยมีประเด็นในรสนิยมทางเพศของเขา แต่เมื่อเขาโตขึ้นเขาก็มีความมั่นใจเกี่ยวกับรสนิยมทางเพศของเขามากขึ้น
แหล่งข้อมูลอื่น
1988
รางวัลโนเบลสาขาวรรณกรรม
รางวัลโนเบลสาขาวรรณกรรม (Nobelpriset i litteratur, Nobel Prize in Literature) เป็นรางวัลโนเบลหนึ่งในห้าสาขา ที่ริเริ่มโดยอัลเฟรด โนเบล ตั้งแต่ ค.ศ. 1895 โดยรางวัลนี้บริหารจัดการโดยมูลนิธิโนเบลและมอบให้โดยคณะกรรมการที่ประกอบด้วยสมาชิกห้าคนที่ได้รับเลือกจากบัณฑิตยสถานสวีเดน มีพิธีมอบเป็นครั้งแรก เมื่อ ค.ศ. 1901 ผู้รับรางวัลแต่ละคนจะได้รับเหรียญ ประกาศนียบัตร และเงินรางวัลที่มีการปรับเปลี่ยนมาแล้วหลายครั้ง พิธีมอบรางวัลมีขึ้นในวันที่ 10 ธันวาคม ของทุกปี ซึ่งตรงกับวันคล้ายวันเสียชีวิตของอัลเฟรด โนเบล ที่กรุงสต็อกโฮล์ม
ในปี 2022 รางวัลโนเบลสาขาวรรณกรรมได้มอบให้แก่บุคคลแล้ว 119 ราย ในปี 1958 เมื่อโบรัส ปัสเตร์นัค ชาวรัสเซียได้รับรางวัลเขาถูกบังคับให้ปฏิเสธรางวัลต่อสาธารณชนภายใต้แรงกดดันจากรัฐบาลของสหภาพโซเวียต ในปี 1964 ฌ็อง-ปอล ซาทร์ประกาศว่าเขาไม่ประสงค์จะรับรางวัลโนเบลสาขาวรรณกรรม เนื่องจากเขาเคยปฏิเสธการให้เกียรติอย่างเป็นทางการทั้งหมดในอดีตมาโดยตลอด อย่างไรก็ตาม คณะกรรมการโนเบลไม่ยอมรับการปฏิเสธ และรวมปัสเตร์นัค และซาทร์ ไว้ในรายชื่อผู้ได้รับรางวัลโนเบลด้วย
มีผู้หญิงสิบเจ็ดคนที่ได้รับรางวัลโนเบลสาขาวรรณกรรม ซึ่งเป็นจำนวนรางวัลโนเบลของสตรีสูงสุดอันดับสองรองจากรางวัลโนเบลสาขาสันติภาพ มีสี่กรณีที่มอบรางวัลให้กับคนสองคน (1904, 1917, 1966, 1974) ไม่มีการมอบรางวัลโนเบลสาขาวรรณกรรมในเจ็ดปี (1914, 1918, 1935, 1940–1943) เป็นเวลาสามปีที่รางวัลโนเบลสาขาวรรณกรรมถูกเลื่อนออกไปหนึ่งปี: รางวัลสำหรับปี 1915, 1949 และ 2018 โดยมีการรับรางวัลแต่ละรางวัลพร้อมกับของปีถัดไป ในเดือนตุลาคมของปีต่อมา
ระเบียบวิธีไฟไนต์เอลิเมนต์
ระเบียบวิธีไฟไนต์เอเลเมนต์ (finite element method, finite element analysis) หรือที่เรียกย่อๆว่า FEM คือเทคนิกวิเคราะห์เชิงตัวเลขสำหรับการหาคำตอบโดยประมาณของสมการเชิงอนุพันธ์ย่อยพร้อมๆกับสมการปริพันธ์ ผลลัพธ์ที่ได้จากระเบียบวิธีนี้มีพื้นฐานมาจากทั้งการกำจัดสมการเชิงอนุพันธ์อย่างสมบูรณ์ (สำหรับปัญหาที่อยู่ในสภาวะคงที่) หรือการปรับแก้สมการเชิงอนุพันธ์ให้กลายเป็นระบบโดยประมาณของสมการเชิงอนุพันธ์สามัญซึ่งเป็นปริพันธ์ทางคณิตศาสตร์ด้วยการใช้เทคนิกมาตรฐานทางคณิตศาสตร์เช่น Euler method Runge–Kutta methods
ในการแก้สมการเชิงอนุพันธ์ย่อยนั้น ปัญหาพื้นฐานคือการสร้างสมการที่สามารถประมาณค่าสมการที่กำลังสนใจศึกษาแต่มีความแน่นอนทางตัวเลข ซึ่งหมายความว่าความคลาดเคลื่อนในข้อมูลนำเข้า (input) และการคำนวณระหว่างกลางจะไม่ถูกรวมเข้าไป และและส่งผลให้ข้อมูลส่งออก (output)ไร้ความหมาย ซึ่งวิธีการนั้นมีหลายวิธีซึ่งแต่ละวิธีก็มีข้อดีข้อเสียที่แตกต่างกันออกไป ระเบียบวิธีไฟไนต์เอเลเมนต์เป็นทางเลือกที่ดีในการแก้ปัญหาสมการเชิงอนุพันธ์ย่อยในขอบเขตที่ซับซ้อน (complex domains) (เช่นในรถยนต์หรือท่อส่งน้ำมัน) เมื่อขอบเขตมีการเปลี่ยนแปลง (เช่นในช่วงปฏิกิริยาโซลิดสเตทที่ขอบเขตมีการเคลื่อนที่ (solid state reaction with a moving boundary)) หรือเมื่อผลแม่นตรงที่ต้องการมีการเปลี่ยนแปลงตลอดขอบเขต หรือเมื่อผลลัพธ์ไม่มีความราบเรียบ
กลุ่มอาการสต็อกโฮล์ม
กลุ่มอาการสต็อกโฮล์ม (Stockholm syndrome) เป็นคำอธิบายถึงอาการอย่างหนึ่งที่ตัวประกันเกิดความสัมพันธ์ทางใจกับผู้ลักพาตัวในระหว่างการถูกกักขัง ความสัมพันธ์ทางอารมณ์นี้เกิดขึ้นระหว่างผู้จับกับเชลยในช่วงเวลาที่ได้ใกล้ชิดกัน แต่นี่อาจถือได้ว่าไม่มีสัญญาณด้านอันตรายหรือเกิดความเสี่ยงอันตรายต่อเหยื่อ กลุ่มอาการสต็อกโฮล์มไม่อยู่ในคู่มือการวินิจฉัยและสถิติสำหรับความผิดปกติทางจิต ซึ่งเป็นหลักเกณฑ์การวินิจฉัยความผิดปกติทางจิต เนื่องจากขาดการวิจัยเชิงวิชาการ กลุ่มอาการนี่พบเห็นได้ยาก จากข้อมูลของระบบฐานข้อมูลการจับตัวประกัน ของสำนักงานสอบสวนกลาง และ Law Enforcement Bulletin ประเมินว่าพบการลักพาตัวประเภทนี้น้อยกว่า 5%
คำนี้มีการใช้ครั้งแรกโดยสื่อมวลชนในปี ค.ศ. 1973 เมื่อมีการจับตัวประกัน 4 คนระหว่างเหตุปล้นธนาคารเครดิทบังเคน ที่ย่านนอร์มัล์มสตอร์ยของเมืองสต็อกโฮล์ม ประเทศสวีเดน ตัวประกันได้ปกป้องผู้จับตัวพวกเขาหลังถูกปล่อยตัวและยังไม่ยอมเป็นพยานต่อศาลด้วย
สี่องค์ประกอบสำคัญที่แสดงคุณลักษณะของกลุ่มอาการสต็อกโฮล์ม คือ
หญ้าเหล็กขูด
หญ้าเหล็กขูด   มีชื่อสามัญภาษาอังกฤษหลายชื่อ ได้แก่ frog fruit, sawtooth fogfruit, turkey tangle เป็นพืชในวงศ์  Verbenaceae และเป็นพืชพื้นเมืองในอเมริกาใต้และสหรัฐ พบได้ในเขตร้อนทั่วโลก นิยมปลูกเป็นพืชคลุมดิน ทางภาคใต้ของไทยนำส่วนเหนือดินไปลวกจิ้มน้ำพริก
จักรพรรดิเว่ย์เสี้ยวเหวิน
จักรพรรดิเว่ย์เสี้ยวเหวิน ((北)魏孝文帝) (13 ตุลาคม ค.ศ. 467 – 26 เมษายน ค.ศ. 499), พระนามเดิม ทั่วป๋า หง (拓拔宏), ต่อมาคือ หยวน หง (元宏), หรือ ทั่วป๋า หงที่ 2 เป็นจักรพรรดิแห่งราชวงศ์เว่ย์เหนือของจีนตั้งแต่วันที่ 20 กันยายน ค.ศ. 471 ถึงวันที่ 26 เมษายน ค.ศ. 499
จักรพรรดิเว่ย์เสี้ยวเหวินใช้นโยบายที่รุนแรงในการทำให้เกิดการขัดเกลาทางสังคม โดยมุ่งหมายที่จะรวมศูนย์อำนาจรัฐและทำให้กลายเป็นรัฐที่มีหลายเชื้อชาติซึ่งง่ายต่อการปกครอง นโยบายเหล่านี้รวมถึงการเปลี่ยนรูปแบบศิลปะที่สะท้อนให้เห็นถึงความเป็นจีน ตั้งค่านิยมและบังคับให้ประชากรพูดภาษาและสวมใส่เสื้อผ้าแบบจีน พระองค์บังคับชาวเซียนเป่ยของพระองค์และเผ่าอื่น ๆ ให้ใช้สกุลจีนและทรงเปลี่ยนสกุลของพระองค์จาก ทั่วป๋า เป็น หยวน นอกจากนี้พระองค์ยังสนับสนุนให้มีการแต่งงานระหว่างชาวเซียนเปย์กับชาวฮั่น
การเพาะเชื้อจากเลือด
การเพาะเชื้อจากเลือดเป็นการตรวจทางห้องปฏิบัติการอย่างหนึ่ง ใช้เพื่อตรวจหาเชื้อแบคทีเรียหรือเชื้อราในตัวอย่างเลือดของผู้ถูกตรวจ เลือดในภาวะปกติจะปราศจากเชื้อ หากตรวจเจอเชื้ออาจบ่งชี้ว่ามีการติดเชื้อในเลือด เช่น มีเชื้อแบคทีเรียหรือมีเชื้อราในเลือด หากมีอาการรุนแรงร่วมด้วยจะเกิดเป็นภาวะพิษเหตุติดเชื้อ (หรือนิยมเรียกกว่าการติดเชื้อในกระแสเลือด) จากการนำเลือดมาเพาะเชื้อนี้จะทำให้สามารถระบุชนิดของเชื้อก่อโรคและตรวจหาภาวะเชื้อดื้อยาได้ นำไปสู่การรักษาที่ได้ประสิทธิภาพมากยิ่งขึ้นต่อไป
ไฮเนส
ไฮเนส (Highness) หรือ ไฮนิส (/ˈhʌɪnɪs/ ) เป็นฐานันดรศักดิ์ของสมาชิกราชวงศ์บางชั้นในทวีปยุโรป มักใช้นำพระนามเจ้าชายหรือเจ้าหญิงที่เป็นพระราชบุตรในสมเด็จพระราชาธิบดีหรือสมเด็จพระราชินีนาถ หรือพระราชบุตรในเจ้าชายและเจ้าหญิง
ฐานันดรศักดิ์ไฮเนสมีศักดิ์ต่ำกว่า "อิมพีเรียลไฮเนส", "รอยัลไฮเนส" , "แกรนด์ดิวคัลไฮเนส" แต่สูงกว่า "เซอรีนไฮเนส" เป็นต้น
ต้นกำเนิด
สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรมระบุว่าฐานันดรศักดิ์ "รอยัลไฮเนส" ใช้ครั้งแรกเมื่อพระคาร์ดินัล-อินฟันเตแฟร์ดีนันด์แห่งออสเตรีย พระราชโอรสพระองค์เล็กในพระเจ้าเฟลีเปที่ 3 แห่งสเปน เสด็จเยี่ยมวิกตอร์ อามาเดอุสที่ 1 ดยุกแห่งซาวอย ในระหว่างการเสด็จเยือนกลุ่มประเทศแผ่นดินต่ำ และท่านไม่ให้ดยุกเรียกท่านว่า ไฮเนส แต่ให้เรียกว่า รอยัลไฮเนส จึงถือว่า รอยัลไฮเนส มีบันทึกว่าใช้ครั้งแรกในปี ค.ศ. 1633
พระบรมวงศานุวงศ์ไทย
เมื่อแปลพระนามพระบรมวงศานุวงศ์ไทยเป็นภาษาอังกฤษ ราชบัณฑิตยสถานกำหนดให้ ไฮเนส เป็นคำนำพระนามาภิไธยและพระนามของพระบรมวงศานุวงศ์ที่มีพระอิสริยยศและสกุลยศชั้นพระวรวงศ์เธอ พระองค์เจ้า เช่น พระวรวงศ์เธอ พระองค์เจ้าวิมลฉัตร ให้เขียนเป็นภาษาอังกฤษว่า Her Highness Princess Vimolchatra เป็นต้น
วิวาห์แต้มพิษ
การตีพิมพ์
วิวาห์แต้มพิษ แต่งเรื่องโดยโจเมียกุและวาดภาพโดยมิซูกิ โยดะ มังงะประกาศเปิดตัวโดยสำนักพิมพ์ชูเอชะเมื่อวันที่ 11 เมษายน พ.ศ. 2565 และเริ่มเผยแพร่ฟรีเป็นรายสัปดาห์ทางแอปมือถือและเว็บไซต์ โชเน็งจัมป์+ ในวันที่ 20 ของเดือนเดียวกัน  สำนักพิพม์ชูเอชะยังเผยแพร่ซีรีส์มังงะเป็นภาษาอังกฤษและภาษาไทยทางแพลตฟอร์มออนไลน์และแอปมือถือ มังงะพลัส
สภาประชาชนแห่งชาติ
สภาประชาชนแห่งชาติ เป็นสถาบันนิติบัญญัติและเป็นสถาบันที่มีอำนาจสูงสุดของสาธารณรัฐประชาชนจีน ประกอบด้วยสมาชิก 2,980 ในปี 2018 ซึ่งถือเป็นรัฐสภาที่มีจำนวนสมาชิกมากที่สุดในโลก
รัฐธรรมนูญสาธารณรัฐประชาชนจีนบัญญัติว่าสภาประชาชนแห่งชาติเป็นสภาเดี่ยวของประเทศ และมีอำนาจโดยพฤตินัยในการตรากฎหมายและตรวจสอบการทำงานของรัฐบาล, ศาลสูงสุด, คณะกรรมการพิเศษ, สำนักงานอัยการสูงสุด, คณะกรรมาธิการการทหารส่วนกลาง ตลอดจนเลือกสรรแต่งตั้งเจ้าหน้าที่ระดับสูงของรัฐ การผ่านมติในเรื่องต่าง ๆ ต้องได้รับเสียงเห็นชอบไม่น้อยกว่าสองในสามของสมาชิกทั้งหมด สื่อมวลชนนอกประเทศจีนแผ่นดินใหญ่เรียกสภาแห่งนี้ว่าเป็น "ตรายาง" โดยพฤตินัยของพรรคคอมมิวนิสต์แห่งประเทศจีน
สภาประชาชนแห่งชาติจัดการประชุมใหญ่ราวสองสัปดาห์ในแต่ละปีเพื่อผ่านร่างกฎหมายสำคัญ อย่างไรก็ตาม อำนาจของสภาถูกครอบงำโดยคณะกรรมาธิการสามัญประจำสภาประชาชนแห่งชาติ (NPCSC) ซึ่งประกอบด้วยสมาชิกสภาประชาชนแห่งชาติจำนวน 175 คน คณะกรรมาธิการนี้ทำหน้าที่เป็นเสมือนที่ประชุมชุดเล็ก เพื่อพิจารณาผ่านกฎหมายในยามที่ไม่อยู่ในช่วงการจัดประชุมใหญ่ประจำปี สมาชิกสภาประชาชนแห่งชาติได้รับอนุญาตให้ดำรงตำแหน่งในรัฐบาลและองค์กรอื่นของรัฐควบคู่กันในเวลาเดียวกัน
สมาชิกสภาประชาชนแห่งชาติมาจากการคัดเลือก ดำรงตำแหน่งวาระละห้าปี การจัดประชุมใหญ่ประจำปีจะจัดขึ้นทุกฤดูใบไม้ผลิ ซึ่งจะดำเนินต่อเนื่อง 10 ถึง 14 วันที่อาคารมหาศาลาประชาชน ซึ่งตั้งอยู่ทิศตะวันตกของจัตุรัสเทียนอันเหมินในกรุงปักกิ่ง สภาชุดแรกจัดประชุมเมื่อปี 1954 มีจำนวนสมาชิกเริ่มแรก 1,226 คน
รายชื่อทัวร์คอนเสิร์ตของเซเวนทีน
เซเวนทีน กลุ่มนักร้องชายจากประเทศเกาหลีใต้   ในปี 2016 เริ่มต้นจัดเอเชียแปซิฟิกทัวร์ครั้งแรก 2016 SEVENTEEN 1ST ASIA PACIFIC TOUR 'SHINING DIAMONDS'  ตั้งแต่เดือนสิงหาคมถึงเดือนกันยายน 2016  รายชื่อของประเทศที่ทำการจัดคอนเสิร์ตนั้นมีทั้ง สิงคโปร์, ฟิลิปปินส์, อินโดนีเซีย, ไทย, ออสเตรเลีย, นิวซีแลนด์, ฮ่องกง, จีน และไต้หวัน
ปี 2017 ได้จัดเวิลด์ทัวร์ครั้งแรก 2017 SEVENTEEN 1ST WORLD TOUR 'DIAMOND EDGE' ตั้งแต่เดือนกรกฎาคมถึงเดือนตุลาคม 2017  เริ่มต้นที่ประเทศเกาหลีใต้เป็นที่แรก ต่อด้วยประเทศญี่ปุ่น, ฮ่องกง, สหรัฐอเมริกา, แคนาดา, ชิลี, มาเลเซีย, อินโดนีเซีย, สิงคโปร์, ไต้หวัน และฟิลิปปินส์
ลมหายใจ เดอะมิวสิคัล
ลมหายใจ เดอะมิวสิคัล เป็นละครเวทีในรูปแบบละครเพลงประเภทตู้เพลง (Jukebox Musical) ของบริษัท ซีเนริโอ จำกัด ในเครือจีเอ็มเอ็ม แกรมมี่ ซึ่งเป็นการร่วมมือของบอย - ถกลเกียรติ วีรวรรณ ผู้สร้างและผู้กำกับละครเวทีชื่อดังจากซีเนริโอ และบอย โกสิยพงษ์ นักร้องและนักแต่งเพลงคุณภาพจากเลิฟอีส โดยนำเพลงที่ได้รับความนิยมของบอย โกสิยพงษ์ มาเรียบเรียงและถ่ายทอดในรูปแบบละครเพลงเป็นครั้งแรก เปิดแสดง ณ เมืองไทยรัชดาลัย เธียเตอร์ ครั้งแรกในวันที่ 28 ตุลาคม พ.ศ. 2552 - 17 มกราคม พ.ศ. 2553 กำกับการแสดงโดย เอกชัย เอื้อครองธรรม และครั้งที่ 2 ระหว่างวันที่ 4 - 21 สิงหาคม พ.ศ. 2559 กำกับการแสดงโดย สันติ ต่อวิวรรธน์
ประวัติ
ละครเพลงเรื่องนี้มีจุดเริ่มต้นจากละครเพลงเรื่อง บัลลังก์เมฆ เดอะมิวสิคัล ในปี พ.ศ. 2550 เมื่อบอย โกสิยพงษ์ ได้ชมละครเพลงเรื่องดังกล่าวและรู้สึกประทับใจบทเพลงที่สามารถร้อยเรียงและถ่ายทอดเรื่องราวได้อย่างกลมกลืน และสะท้อนอารมณ์ของตัวละครได้เป็นอย่างดี ทำให้บอย โกสิยพงษ์ เกิดแรงบันดาลที่จะนำเพลงที่ตนแต่งมาเรียบเรียงในรูปแบบละครเพลง
บอย โกสิยพงษ์ จึงได้ปรึกษากับบอย - ถกลเกียรติ วีรวรรณ และได้ตกลงร่วมงานกันในที่สุด โดยต้องการสร้างละครเพลงที่มีเรื่องราวของความรักที่สวยงามและการให้กำลังใจ เน้นให้ผู้ชมมีความสุขและความประทับใจ ซึ่งสอดคล้องกับแนวเพลงของบอย โกสิยพงษ์ ที่ใช้เป็นแกนหลักของละครเพลงเรื่องนี้ และเพื่อทำให้ผู้ชมได้อรรถรสที่แตกต่างจากละครเพลงแนวชีวิตเข้มข้นที่ผ่านมาของบอย ถกลเกียรติ เช่น ข้างหลังภาพ แม่นาคพระโขนง เป็นต้น
เรื่องย่อ
"เวลาอาจหมดไป ลมหายใจอาจหมดลง แต่รักเธอ..ไม่มีวันจางไปจากใจ"
เมื่อชายคนหนึ่งที่คิดจะ "หยุด" ชีวิคอยู่กับ "ใคร" สักคนเพราะอยากที่จะสร้าง "Home" กับเธอ ด้วยความที่ "รักเธอทั้งหมดของหัวใจ" แต่เมื่อเกิดอุปสรรคขึ้น เพราะทั้งคู่ต้องอยู่ "ห่างไกลเหลือเกิน" เขาและเธอจะทำอย่างไรเพื่อที่จะผ่าน "ฤดูที่แตกต่าง" นี้ไปได้ และ "Live and Learn" เพื่อนที่จะมี "ลมหายใจ" ต่อไป
รอบการแสดง
ลมหายใจ เดอะมิวสิคัล เปิดการแสดงจำนวน 36 รอบ ตั้งแต่วันที่ 28 ตุลาคม - 22 พฤศจิกายน พ.ศ. 2552 และ 14 - 17 มกราคม พ.ศ. 2553 โดยวันอังคาร-ศุกร์ เปิดการแสดงวันละ 1 รอบ เวลา 19.30 น. และวันเสาร์-อาทิตย์ วันละ 2 รอบ เวลา 14:00 น. และ 19:30 น.วันจันทร์พักการแสดง และปี พ.ศ. 2559 ตั้งแต่ 4 สิงหาคม - 11 กันยายน พ.ศ. 2559 โดยรอบค่ำในวันอาทิตย์เลื่อนเวลาแสดงเป็น 18:30 น.
พระธรรมวโรดม (เซ่ง อุตฺตโม)
พระธรรมวโรดม นามเดิม เซ่ง ฉายา อุตฺตโม เป็นพระภิกษุฝ่ายธรรมยุติกนิกาย ดำรงสมณศักดิ์เป็นพระราชาคณะเจ้าคณะรองคณะใต้ อดีตเจ้าอาวาสวัดราชาธิวาสราชวรวิหาร
วัยเยาว์
พระธรรมวโรดม มีนามเดิมว่า เซ่ง ภูมิลำเนาเดิมอยู่บ้านทะเลน้อย ตำบลปากคลอง อำเภอควนขนุน จังหวัดพัทลุง เกิดเมื่อวันที่ 2 มกราคม พ.ศ. 2423 ตรงกับวันอาทิตย์ ขึ้น 3 ค่ำ เดือนยี่ ปีมะโรง บิดาชื่อตี๋ มารดาชื่อสุข
อุปสมบท
พ.ศ. 2437 ได้บรรพชาเป็นสามเณร ที่วัดมัชฌิมาวาส (จังหวัดสงขลา) แล้วย้ายไปอยู่วัดคงคาสวัสดิ์ ในจังหวัดพัทลุง เมื่อทราบว่าพระสงฆ์คณะธรรมยุตได้มาตั้งอยู่ที่นั้น ต่อมาท่านลาสิกขาบท จน พ.ศ. 2442 จึงอุปสมบทที่วัดวัง จังหวัดพัทลุง (บางตำราว่าวัดมัชฌิมาวาส จังหวัดสงขลา) โดยมีพระครูวิสุทธิโมลี (จันทร์ จนฺทสิริ) เป็นพระอุปัชฌาย์ พระครูธรรมจักการาม (เทพ ฐิติญาโณ) เป็นพระกรรมวาจาจารย์ อุปสมบทแล้วย้ายกลับมาอยู่วัดคงคาสวัสดิ์ ใน พ.ศ. นั้น พระศิริธรรมมุนี (ม่วง รตนทฺธโช) เจ้าคณะมณฑลนครศรีธรรมราชได้มาตรวจการคณะสงฆ์ ได้คัดเลือกพระภิกษุ 7 รูป ให้ศึกษาที่มหามกุฏราชวิทยาลัย เพื่อจะได้กลับมาสอนเผยแพร่ภาษาไทยที่ภูมิลำเนาของตน พระเซ่งเป็นรูปหนึ่งที่ได้รับคัดเลือกไปด้วย ในช่วงแรกได้จำพรรษาที่วัดมกุฏกษัตริยารามราชวรวิหาร ต่อมาพระเจ้าน้องยาเธอ กรมหมื่นวชิรญาณวโรรส โปรดให้ย้ายมาอยู่วัดบวรนิเวศวิหาร ได้ช่วยเหลืออุปฐากพระองค์จนได้รับแต่งตั้งเป็นพระครูฐานานุกรม
พ.ศ. 2452 ท่านได้ทำทัฬหีกรรมที่วัดบวรนิเวศวิหาร โดยมีสมเด็จพระมหาสมณเจ้า กรมพระยาวชิรญาณวโรรส เป็นพระอุปัชฌาย์ พระเทพเมธี (จู อิสฺสรญาโณ) เป็นพระกรรมวาจาจารย์ ได้รับฉายาว่า อุตฺตโม
การศึกษา
พระธรรมวโรดมได้ศึกษาพระปริยัติธรรมในสำนักสมเด็จพระมหาสมณเจ้า กรมพระยาวชิรญาณวโรรส เป็นหลัก และศึกษากับนายนาถบ้าง แล้วเข้าสอบจนได้เป็นเปรียญตามลำดับดังนี้ นอกจากการศึกษาพระปริยัติธรรมแล้ว พระธรรมวโรดมยังได้รับการศึกษาอบรมงานต่าง ๆ ทั้งที่เป็นธุระส่วนพระองค์และกิจพระศาสนา ตามที่สมเด็จพระมหาสมณเจ้าทรงมอบหมาย ท่านเรียนรู้งานเหล่านั้นได้เป็นอย่างดี เข้าใจการงานทุกอย่าง จนบริหารการวัดให้เรียบร้อยก้าวหน้าเป็นที่พอพระทัยสมเด็จพระมหาสมณเจ้าฯ
ด้านวิชาการ
พระธรรมวโรดม มีความเชี่ยวชาญด้านปริยัติธรรมอย่างมาก สามารถค้นคว้าคัมภีร์แล้วเรียบเรียงมาเทศนาได้อย่างลึกซึ้ง จับใจผู้ฟัง จนแม้แต่สมเด็จพระมหาสมณเจ้ายังทรงเลื่อมใสและนับถือยกย่องให้เป็นพระธรรมกถึก และพระบาทสมเด็จพระมงกุฎเกล้าเจ้าอยู่หัวได้ทรงแต่งตั้งท่านเป็นพระคณาจารย์โทในทางแสดงธรรม มีตำแหน่งเทียบเท่าเจ้าคณะเมือง มีประกาศเมื่อวันที่ 7 สิงหาคม พ.ศ. 2456 แล้วเลื่อนเป็นพระคณาจารย์เอก (เทียบเท่าเจ้าคณะมณฑล) มีประกาศเมื่อวันที่ 18 พฤษภาคม พ.ศ. 2458
นอกจากนี้ ท่านยังเป็นผู้ตรวจชำระพระไตรปิฎกและอรรถกถาภาษาบาลี และเป็นกรรมการในการสอบนักธรรมสนามหลวงด้วย
ด้านสาธารณูปการ
พระธรรมวโรดม ให้ความสำคัญกับการก่อสร้างและซ่อมแซมถาวรวัตถุอย่างมาก ภายในวัดราชาธิวาสวิหาร ท่านได้บูรณะพระอุโบสถ ศาลาการเปรียญ และตำหนักพระบาทสมเด็จพระจอมเกล้าเจ้าอยู่หัว ในต่างจังหวัด ท่านได้ร่วมก่อสร้างวัดหลายแห่งในภาคใต้ เช่น วัดสามแก้วและวัดเสกขาราม จังหวัดชุมพร วัดเขาทอง จังหวัดพัทลุง วัดโภคาจุฑามาตย์ จังหวัดกระบี่ วัดนิกรชนาราม จังหวัดปัตตานี เป็นต้น
มรณภาพ
พระธรรมวโรดม อาพาธด้วยโรคมะเร็งที่ลำคอ เข้ารับการรักษาที่โรงพยาบาลศิริราชและโรงพยาบาลจุฬาลงกรณ์ โดยสมเด็จพระศรีสวรินทิราบรมราชเทวี พระพันวัสสาอัยยิกาเจ้า ทรงรับเป็นผู้ป่วยในพระราชานุเคราะห์โดยตลอดทั้ง 8 เดือนที่เข้ารับการรักษา แม้จะเกิดทุกขเวทนาอย่างรุนแรง แต่ท่านก็ทรงสติดีโดยตลอด ไม่มีความกระวนกระวาย อาการอาพาธของท่านทรงและทรุดเรื่อยมาจนถึงแก่มรณภาพอย่างสงบเมื่อวันที่ 13 ตุลาคม พ.ศ. 2485 เวลา 18:15 น. สิริอายุ 63 พรรษา 41
กล้วยหก
กล้วยหก หรือกล้วยยูนนาน เป็นพืชพื้นเมืองในจีนและเป็นอาหารที่สำคัญของช้างเอเชีย เป็นกล้วยที่สูงที่สุดในประเทศไทย พบมากทางภาคเหนือ หัวปลีเป็นสีม่วงเข้ม หัวปลีนำมาทำอาหาร ผลกินได้มีเมล็ดมาก
นกเงือกปากดำ
นกเงือกปากดำ หรือ กาเขา (Bushy-crested hornbill; ) เป็นนกเงือกขนาดเล็กชนิดหนึ่ง พบในประเทศบรูไน, ประเทศอินโดนีเซีย,ประเทศมาเลเซีย, ประเทศพม่า, และประเทศไทย
ลักษณะ
นกเงือกปากดำมีขนาดเล็กกว่านกเงือกหัวหงอก นกเงือกปากดำมีจะงอยปากยาว โดยมีความยาวจากปลายปากถึงปลายหาง 89 เซนติเมตร มีหนังเปลือยเปล่ารอบตาและที่ใต้คอสีฟ้า มีแต้มสีขาวที่ใต้ตาและมุมปาก ม่านตาสีแดง แก้มสีเทา ขนที่ท้ายทอยมีขนาดใหญ่และยาวออกไป ทำให้แลดูคล้ายขนหงอนที่เกาะกันหลวมๆ ลำตัวสีดำปลอด ปีกสีน้ำตาลไหม้ หางสีน้ำตาลปนเทา แต่ปลายหางสีดำ คาง ใต้คอ และอกสีน้ำตาลไหม้ ท้องและขนคลุมใต้โคนหางสีน้ำตาลหรือน้ำตาลปนเทา ไม่มีขนปกคลุมใต้ปีกเช่นเดียวกับนกเงือกอื่นๆ
สองเพศมีลักษณะแตกต่างกัน ตัวผู้ปากและโหนกสีดำ ขาและนิ้วเท้าสีน้ำตาลไหม้ นกตัวเมียมีขนาดเล็กกว่า ปากบนมีเส้นสีเหลืองตามความยาวของปาก ปากล่างมีสีเหลืองที่ปลายปาก ขาและนิ้วเท้าสีเทาแกมฟ้า
พฤติกรรม
นกเงือกปากดำ มีพฤติกรรมอาศัยอยู่รวมกันเป็นฝูงเล็ก ๆ มักจะส่งเสียงร้องเอะอะโวยวายดังอยู่ตลอดเวลาเหมือนอีกา จึงได้รับอีกชื่อหนึ่งว่า "กาเขา" โดยเวลาเดียวที่จะหยุดส่งเสียงได้ คือ เฉพาะเวลากินอาหาร
วอลเลย์บอลชายทีมชาติแอลจีเรีย
วอลเลย์บอลชายทีมชาติแอลจีเรีย (منتخب الجزائر لكرة الطائرة) เป็นตัวแทนของประเทศแอลจีเรียในการแข่งขันวอลเลย์บอลระดับนานาชาติ
อำเภอฟ็องโถ
อำเภอฟ็องโถ (Huyện Phong Thổ) เป็นอำเภอของจังหวัดลายเจิวตั้งอยู่ในภาคตะวันตกเฉียงเหนือ ในปีค.ศ. 2003 อำเภอนี้ประชากร 49,169 คน มีเนื้อที่ทั้งหมด 819 ตารางกิโลเมตร และมีเมืองหลักคือ ฟ็องโถ
เอสเอฟ
เอสเอฟ (SF) อาจหมายถึง
ปลาข้าวเม่า
สำหรับปลาข้าวเม่าที่เป็นปลาซิวหรือปลาแปบ ดูที่: ปลาข้าวเม่า (ปลาซิว)
ปลาข้าวเม่า (Asian glassfish) เป็นสกุลของปลาน้ำจืดในวงศ์ปลาแป้นแก้ว (Ambassidae) ใช้ชื่อสกุลว่า Parambassis (/พา-แรม-บาส-ซิส/) ปลาในสกุลนี้มีเกล็ดค่อนข้างเล็ก มีเกล็ดบนเส้นข้างลำตัวประมาณ 40-60 แถว บนกระดูกแก้มมีเกล็ด 4-7 แถว ไม่มีฟันที่ปลายลิ้น กระดูกแก้ม 2 ชิ้นที่อยู่ใกล้ตามีขอบจักเป็นฟันเลื่อย ลำตัวบางใส ครีบทุกครีบใส ในบางชนิดอาจมีตัวเป็นสีสันต่าง ๆ
ชอบอยู่รวมกันเป็นฝูง กิน แมลงและแพลงก์ตอนสัตว์ และสัตว์น้ำขนาดเล็กรวมทั้งตะไคร่น้ำเป็นอาหาร พบกระจายพันธุ์ตั้งแต่อนุทวีปอินเดีย, เอเชียตะวันออกเฉียงใต้ จนถึงอินโดนีเซีย และออสเตรเลีย มีขนาดโดยเฉลี่ยประมาณ 2-7 เซนติเมตร โดยชนิดที่ใหญ่ที่สุด พบในออสเตรเลีย คือ P. gulliveri ที่มีขนาดใหญ่ได้ถึงเกือบ 30 เซนติเมตร นิยมเลี้ยงเป็นปลาสวยงาม
เป็นปลาที่ใช้บริโภคกันในท้องถิ่น ซึ่งชาวประมงจะนิยมจับกันในเวลากลางคืน โดยใช้แสงไฟจากนีออนล่อให้ขึ้นมากินแมลงที่มาเล่นไฟเหนือน้ำ โดยจะจับได้ทีละมาก ๆ โดยในภาษาไทยจะเรียกปลาในสกุลนี้รวม ๆ กันว่า "แป้น", "แป้นแก้ว", "แว่น", "คับข้อง" หรือ "ขี้ร่วง" ในบางท้องถิ่น
การจำแนก
พบทั้งหมด 17 ชนิด
และชนิดที่สูญพันธุ์ไปแล้วตั้งแต่ยุคก่อนประวัติศาสตร์
ชาร์ลี ฮาส
ชาลส์ ดอยลี "ชาร์ลี" ฮาสที่ 2 (Charles Doyle "Charlie" Haas II) ที่รู้จักกันดีในชื่อ ชาร์ลี ฮาส (Charlie Haas) เกิด 27 มีนาคม ค.ศ. 1972 นักมวยปล้ำอาชีพชาวอเมริกัน นักมวยปล้ำในWWEและริงออฟออเนอร์(ROH) อดีตแชมป์แท็กทีม WWE 3 สมัย คู่กับ เชลตัน เบนจามิน และริโก
เซนตร์นาอุชฟิล์ม
สตูดิโอภาพยนตร์วิทยาศาสตร์และภาพยนตร์เพื่อการศึกษากลาง (Центральная студия научно-популярных и учебных фильмов) หรือ เซนตร์นาอุชฟิล์ม (Центрнаучфи́льм (ЦНФ)) เป็นสตูดิโอภาพยนตร์สารคดีของสหภาพโซเวียต และรัสเซีย เป็นหนึ่งในสตูดิโอถ่ายทำสารคดีแนววิทยาศาสตร์ และ ภาพยนตร์ข่าวหลักของสหภาพโซเวียต มีที่ตั้งหลักที่กรุงมอสโก
โอกูมะ ชิเงโนบุ
โอกูมะ ชิเงโนบุ (大隈 重信) เป็นรัฐบุรุษของญี่ปุ่นและเป็นสมาชิกคนสำคัญของคณาธิปไตยเมจิ เขาดำรงตำแหน่งนายกรัฐมนตรีแห่งจักรวรรดิญี่ปุ่นใน ค.ศ. 1898 และตั้งแต่ ค.ศ. 1914 ถึง ค.ศ. 1916 นอกจากนี้ โอกูมะยังเป็นผู้สนับสนุนวิทยาศาสตร์และวัฒนธรรมตะวันตกในญี่ปุ่นยุคแรก และเป็นผู้ก่อตั้งมหาวิทยาลัยวาเซดะ เขาเป็นนักการเมืองที่เดินการเมืองสายกลาง
รัฐบาลทหารสหรัฐแห่งหมู่เกาะฟิลิปปินส์
รัฐบาลทหารสหรัฐอเมริกาแห่งหมู่เกาะฟิลิปปินส์ จัดตั้งขึ้นเมื่อเมื่อวันที่ 14 สิงหาคม พ.ศ. 2441 สองวันหลังจากการยึดกรุงมะนิลาสหรัฐอเมริกาได้จัดตั้งรัฐบาลทหารขึ้นในหมู่เกาะฟิลิปปินส์โดยมีนายพล เมอร์ริตต์ ทำหน้าที่เป็นผู้ว่าการทหาร ในระหว่างการปกครองของทหาร (พ.ศ. 2441-2442) ผู้บัญชาการทหารสหรัฐอเมริกาได้ควบคุมฟิลิปปินส์ภายใต้อำนาจของประธานาธิบดีสหรัฐอเมริกาในฐานะผู้บัญชาการทหารสูงสุดแห่งกองทัพสหรัฐ หลังจากได้รับการแต่งตั้งจากผู้ว่าการพลเรือน
แอดนา เชฟฟี เป็นผู้ว่าราชการจังหวัดสุดท้าย ตำแหน่งผู้ว่าราชการจังหวัดถูกยุบในเดือนกรกฎาคม ปี 2445 หลังจากที่ผู้ว่าการพลเรือนทั่วไปกลายเป็นผู้มีอำนาจจัดการในหมู่เกาะฟิลิปปินส์
วัดสกุณาราม (จังหวัดอ่างทอง)
วัดสกุณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลไชโย อำเภอไชโย จังหวัดอ่างทอง ที่ดินตั้งวัดมีเนื้อที่ 26 ไร่ 2 งาน 15 ตารางวา มีที่ธรณีสงฆ์ จำนวน 1 แปลง เนื้อที่ 13 ไร่ 3 งาน 8 ตารางวา
วัดสกุณาราม หรือชาวบ้านเรียกว่า วัดนก ตั้งวัดเมื่อ พ.ศ. 2416 ได้รับพระราชทานวิสุงคามสีมาเมื่อวันที่ 11 กุมภาพันธ์ พ.ศ. 2517 เป็นวัดเก่าแก่สมัยอยุธยาแต่ได้ถูกทิ้งร้างจนได้รับการบูรณะอีกครั้ง วัดมีกรุพระเครื่องชื่อดังโดยหลวงปู่เฟื่อง อดีตเจ้าอาวาส สร้างขึ้นมาเมื่อประมาณ พ.ศ. 2460–2470 ยังมีพระเกจิอาจารย์เลื่องนามอีกรูปหนึ่งคือ หลวงพ่อทอง เป็นพระลูกวัด
อาคารเสนาสนะที่สำคัญ ได้แก่ อุโบสถ กว้าง 7.30 เมตร ยาว 25.76 เมตร เป็นอาคารคอนกรีตเสริมเหล็กทรงไทยโบราณ ชั้นเดียวแต่ยกสูงพื้นสูง กุฏิสงฆ์ จำนวน 14 หลัง เป็นอาคารไม้ 4 หลัง ครึ่งตึกครึ่งไม้ 10 หลัง วิหาร กว้าง 6.65 เมตร ยาว 12.95 เมตร หอสวดมนต์ กว้าง 9.38 เมตร ยาว 15.52 เมตร เป็นอาคารไม้คอนกรีตเสริมเหล็ก เป็นอาคารคอนกรีตเสริมเหล็ก สร้างเมื่อ พ.ศ. 2547 ศาลาอเนกประสงค์ กว้าง 12.35 เมตร ยาว 25.50 เมตร เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตักกว้าง 82 นิ้ว สูง 103 นิ้ว พระประธานประจำศาลาการเปรียญ ปางมารวิชัย ขนาดหน้าตักกว้าง 27 นิ้ว สูง 39 นิ้ว วิหารประดิษฐานรูปหล่อหลวงปู่แก้ว หลวงปู่เฟื่อง อยู่ในวิหาร มีพระพุทธรูปปางต่าง ๆ ประดิษฐานอยู่ในศาลาอเนกประสงค์และศาลาการเปรียญ
เซอรีนไฮเนส
เซอรีนไฮเนส (Serene Highness) หรือ เซอรีนไฮนิส (/ˈhʌɪnɪs/ ) เป็นฐานันดรศักดิ์ของสมาชิกราชวงศ์บางชั้นในทวีปยุโรป มักใช้นำพระนามเจ้าชายหรือเจ้าหญิงที่เป็นพระราชบุตรในเจ้าฟ้าชายหรือเจ้าฟ้าหญิง
ฐานันดรศักดิ์รอยัลไฮเนสมีศักดิ์ต่ำกว่า "อิมพีเรียลไฮเนส" "รอยัลไฮเนส" "แกรนด์ดิวคัลไฮเนส" และ "ไฮเนส" เป็นต้น
พระบรมวงศานุวงศ์ไทย
เมื่อแปลพระนามพระบรมวงศานุวงศ์ไทยเป็นภาษาอังกฤษ ราชบัณฑิตยสถานกำหนดให้ เซอรีนไฮเนส เป็นคำนำพระนามาภิไธยและพระนามของพระบรมวงศานุวงศ์ที่มีพระอิสริยยศและสกุลยศชั้นหม่อมเจ้า เช่น หม่อมเจ้าชาตรีเฉลิม ยุคล ให้เขียนเป็นภาษาอังกฤษว่า His Serene Highness Prince Chatrichalerm Yukol เป็นต้น
ญาติไดโนเสาร์เจ้าเล่ห์ 3
ญาติไดโนเสาร์เจ้าเล่ห์ 3 (The Land Before Time III: The Time of the Great Giving) เป็นภาพยนตร์แอนิเมชันแนวผจญภัยปี 1995 กำกับโดยรอย อัลเลน สมิธ เป็นตอนที่สองของญาติไดโนเสาร์เจ้าเล่ห์และเป็นหนังเรื่องที่สามของแฟรนชายส์เรื่องนี้
ขวดเบียร์
ขวดเบียร์ คือขวดที่ทำขึ้นเพื่อบรรจุเบียร์ มักทำจากแก้วและมีหลายขนาด หลายรูปร่าง และหลายสี (มักจะเป็นสีน้ำตาลหรือเขียว) แก้วสีอำพันเข้มหรือน้ำตาลช่วยลดแสงอัลตราไวโอเลต ปัจจัยหลักที่ทำให้เบียร์เสียได้ อย่างไรก็ตาม มีขวดเบียร์สีอ่อน ๆ ผลิตขึ้นด้วยเหตุผลทางการตลาด
นอกจากขวดแก้วแล้ว เบียร์ยังอาจบรรจุไว้ในกระป๋องเครื่องดื่มและขวดอะลูมิเนียม หรือถังเบียร์ก็ได้
เออแฌน วียอแล-เลอ-ดุก
เออแฌน วียอแล-เลอ-ดุก (Eugène Viollet-le-Duc, ออกเสียง; 27 มกราคม ค.ศ. 1814 - 17 กันยายน ค.ศ. 1879) เป็นสถาปนิกและนักทฤษฎีคนสำคัญชาวฝรั่งเศสของคริสต์ศตวรรษที่ 19 ผู้มีชื่อเสียงจากงานบูรณปฏิสังขรณ์สิ่งก่อสร้างจากยุคกลาง วียอแล-เลอ-ดุกเป็นสถาปนิกผู้มีบทบาทสำคัญของขบวนการสถาปัตยกรรมฟื้นฟูกอธิคในฝรั่งเศสที่อยู่บนพื้นฐานของปรัชญาที่ว่าสถาปัตยกรรมควรจะเป็นสิ่งที่แสดงออกอย่าง “ซื่อตรง” ที่ในที่สุดก็กลายมาเป็นปรัชญาของขบวนการของการฟื้นฟูสถาปัตยกรรมทั้งหมดและเป็นรากฐานของลัทธิสมัยใหม่นิยมที่เริ่มก่อตัวขึ้น
เบื้องต้น
บิดาของวียอแล-เลอ-ดุกเป็นข้าราชการในปารีสผู้ชอบสะสมหนังสือ การสังสรรค์ของมารดาทุกวันศุกร์มีผู้เข้าร่วมเช่นนักประพันธ์สเตนดาห์ล และ ชาร์ลส์ โอกุสแตง แซงต์-เบอ ส่วนพี่ชายของมารดาเอเตียง-ฌอง เดอเลคลูซผู้เป็น “จิตรกรยามเช้า นักปรัชญายามค่ำ” เป็นผู้รับผิดชอบต่อการศึกษาของวียอแล-เลอ-ดุก ผู้มีแนวโน้มในการเป็นนักวิชาการ, ผู้สนับสนุนรัฐนิยม, ผู้ต่อต้านสถาบันนักบวช, ผู้มีหัวในทางปฏิวัติ ระหว่างการปฏิวัติเดือนกรกฎาคมในปี ค.ศ. 1830 วียอแล-เลอ-ดุกก็สร้างสิ่งกีดขวางและไม่ยอมเข้าศึกษาในโรงเรียนวิจิตรศิลป์แห่งฝรั่งเศส แต่เข้าทำการศึกษาหาความรู้จากประสบการณ์ในสำนักงานสถาปนิกของฌาคส์-มารี อุฟ และ อาชีล-ฟรองซัวส์-เรอเน เลอแคลร์โดยตรงแทนที่
ลักษณะงานปฏิสังขรณ์
เมื่อต้นคริสต์ทศวรรษ 1830 ฝรั่งเศสก็เริ่มทำการบูรณปฏิสังขรณ์สิ่งก่อสร้างจากยุคกลาง วียอแล-เลอ-ดุกผู้เพิ่งกลับจากการเดินทางศึกษาในอิตาลีในปี ค.ศ. 1835 ได้รับการว่าจ้างโดยนักประวัติศาสตร์และนักโบราณคดีพรอสแพร์ เมอริมีให้ทำการบูรณะแอบบีโรมาเนสก์เวเซอเล ซึ่งเป็นจุดเริ่มต้นของชีวิตการทำการบูรณปฏิสังขรณ์อันยาวนานของวียอแล-เลอ-ดุก งานบูรณปฏิสังขรณ์มหาวิหารโนเทรอดามแห่งปารีสเป็นงานที่สร้างชื่อเสียงระดับชาติให้แก่วียอแล-เลอ-ดุก งานชิ้นสำคัญๆ อื่นก็ได้แก่ มงต์-แซงต์-มีแชล, คาร์คาโซน, ปราสาทโรเคอเทลเลด และ ปราสาทปิแยร์ฟงด์
งาน “บูรณปฏิสังขรณ์” ของวียอแล-เลอ-ดุกมักจะรวมความเป็นจริงทางประวัติศาสตร์เข้ากับการเสริมแต่งอย่างสร้างสรร เช่นภายใต้การอำนวยการของวียอแล-เลอ-ดุกในการบูรณปฏิสังขรณ์มหาวิหารโนเทรอดามแห่งปารีส ไม่แต่จะทำความสะอาดและบูรณะเท่านั้นแต่วียอแล-เลอ-ดุกได้ทำการ “ปรับปรุง” (update) ที่ทำให้ได้รับหอเพิ่มขึ้นอีกหอหนึ่ง (ที่มีลักษณะเป็นมณฑป) นอกไปจากการเปลี่ยนแปลงเล็กๆ น้อยๆ อื่นๆ งานสำคัญอีกชิ้นหนึ่งที่ทำคือการบูรณปฏิสังขรณ์เมืองล้อมด้วยกำแพงคาร์คาโซนซึ่งวียอแล-เลอ-ดุกก็ใช้การเพิ่มเติมเปลี่ยนแปลงตามแนวเดียวกัน
ในขณะเดียวกันบรรยากาศทางวัฒนธรรมของจักรวรรดิฝรั่งเศสที่ 2 ก็เป็นบรรยากาศที่สับสนที่ทำให้เกิดความเปลี่ยนแปลงทางทฤษฎีที่อ่อนตัวลง เช่นเมื่อวียอแล-เลอ-ดุกออกแบบสร้างหีบวัตถุมงคลแบบกอธิคสำหรับมงคลวัตถุมงกุฎหนามสำหรับมหาวิหารโนเทรอดามในปี ค.ศ. 1862 ในขณะเดียวกันกับที่จักรพรรดินโปเลียนที่ 3 ทรงจ้างให้วียอแล-เลอ-ดุกออกแบบรถตู้อย่างหรูหราแบบกอธิคของคริสต์ศตวรรษที่ 14
อิทธิพลต่อการอนุรักษ์ทางประวัติศาสตร์
ทฤษฎีของการอนุรักษ์ทางประวัติศาสตร์ (historic preservation) ตั้งอยู่ในกรอบของความเป็นทวิภาคระหว่างการรักษาให้คงอยู่ในสภาวะของเวลาที่ทำการอนุรักษ์ และ “การปฏิสังขรณ์” (restoration) หรือการสร้างสิ่งที่ไม่เคยมีมาแต่ก่อนในอดีต นักวิพากษ์ศิลป์ชาวอังกฤษจอห์น รัสคินเป็นผู้สนับสนุนปรัชญาแรกอย่างแข็งขัน ขณะที่วียอแล-เลอ-ดุกสนับสนุนปรัชญาหลัง วียอแล-เลอ-ดุกกล่าวว่าการปฏิสังขรณ์ “เป็นวิธีในการทำให้สิ่งก่อสร้างกลับไปอยู่ในสภาพที่สมบูรณ์ ที่อาจจะมิได้เคยเกิดขึ้นจริงในอดีต” วิธีการการปฏิสังขรณ์ของวียอแล-เลอ-ดุกได้รับการวิพากษ์วิจารณ์อย่างรุนแรงโดยจอห์น รัสคินว่าเป็น “การทำลายโดยไม่มีซากเดิมเหลือหรอไว้เป็นหลักฐาน การทำลายดังว่าควบไปกับการบรรยายอันไม่ถูกต้องเกี่ยวกับสิ่งที่ถูกทำลายไป”
ข้อโต้แย้งดังกล่าวก็ยังคงดำเนินต่อมาจนกระทั่งปัจจุบันนี้เมื่อมีการกล่าวถึงการบูรณปฏิสังขรณ์ไม่ว่าจะเป็นสิ่งก่อสร้างหรือภูมิทัศน์ สิ่งที่สูญหายไปในอดีตไม่สามารถที่จะเรียกกลับคืนมาได้ แต่การที่จะทิ้งให้สิ่งก่อสร้างทรุดโทรมลงไปตามกาลเวลาเพื่อที่จะรักษา “สถานะภาพปัจจุบัน” (status quo) ก็มิได้เป็นทฤษฎีที่สะท้อนให้เห็นถึงประวัติศาสตร์เช่นกัน การลอกชั้นต่างๆ ของประวัติศาสตร์ออกจากสิ่งก่อสร้าง ก็เท่ากับเป็นการลอกข้อมูล และ คุณค่าที่ไม่สามารถสร้างขึ้นใหม่ได้ แต่ในขณะเดียวกันการเพิ่มเติมงานใหม่เช่นที่ทำโดยวียอแล-เลอ-ดุกก็เป็นการช่วยให้ผู้ชมงานได้มองเห็นภาพของประวัติศาตร์ที่มีชีวิตชีวาขึ้น